2010. gada 3. aprīlī no plkst. 12:00 līdz 16:00 Rundāles pils muzejs
aicina bērnus kopā ar vecākiem apmeklēt
Lieldienu olu apgleznošanas un dekorēšanas darbnīcu.
Lieldienu olu apgleznošanas un dekorēšanas darbnīcā aicināti piedalīties bērni no 4 gadu vecuma un viņu vecāki uz kopīgu radošu darbošanos. 

Izmantojot dažādus materiālus, būs iespēja izgatavot savu Lieldienu dekoru, ko pēc nodarbības beigām varēs ņemt līdzi uz mājām.

Darbnīcai nepieciešamie apdarināšanas materiāli un olu formas no kartona tiks nodrošināti, tomēr iespēju robežās aicinām dekorēšanai ņemt līdzi jau sagatavotas (novārītas vai izpūstas) olas. 

Nelielā vitrīnā būs iespējams aplūkot muzeja darbinieku apkopotus, Lieldienu tematikai veltītus priekšmetus un gūt iedvesmu interesantam un krāsainam svētku noformējumam.

Iepriekšēja pieteikšanās līdz 1. aprīlim pa tālr.: 29960316
 e-pasts: informacija.rpm@eila.lv 

Maksa vienam dalībniekam: 0,50 Ls (materiālu izmaksas) 
